Veľká Fatra

október 2013

**Obsah:**

[Popis oblasti 4](#_Toc349832250)

[Príchod a odchod do/z oblasti 5](#_Toc349832251)

[Popis expedície 6](#_Toc349832252)

[a) Etapa – Blatnica – horský hotel Kráľova studňa 6](#_Toc349832253)

[b) Etapa – Harmanec – horský hotel Kráľova studňa 6](#_Toc349832254)

[c) Etapa – Harmanec – chata Borišov 7](#_Toc349832255)

[d) Etapa – horský hotel Kráľova studňa – chata Borišov 7](#_Toc349832256)

[e) Etapa – horský hotel Kráľova studňa – chata Smrekovica 7](#_Toc349832257)

[f) Etapa –chata Borišov – chata Smrekovica 8](#_Toc349832258)

[g) Etapa – chata Borišov – Ružomberok 8](#_Toc349832259)

[h) Etapa – chata Smrekovica – Ružomberok 8](#_Toc349832260)

[i) Etapa – chata Borišov – Krpeľany 9](#_Toc349832261)

[Varianty pochodu 10](#_Toc349832262)

[a) Športový výkon - nástup v Blatnici, koniec Ružomberok 10](#_Toc349832263)

[b) Športový výkon – nástup v Harmanci, koniec Ružomberok 10](#_Toc349832264)

[c) Športový výkon – nástup v Harmanci, koniec Krpeľany 10](#_Toc349832265)

[d) Pohoda – nástup v Harmanci, koniec Ružomberok 10](#_Toc349832266)

[e) Pohoda a výkon – nástup v Harmanci, koniec Ružomberok 10](#_Toc349832267)

[Informácie o chatách a ďalších zdrojoch informácií 11](#_Toc349832268)

[Chaty 11](#_Toc349832269)

[Tlačená mapa 11](#_Toc349832270)

[Zhrnutie 12](#_Toc349832271)

# Popis oblasti

Veľká Fatra je krajinný celok geomorfologickej [Tatransko-Fatranskej oblasti](http://sk.wikipedia.org/wiki/Fatransko-tatransk%C3%A1_oblas%C5%A5).

Patrí medzi najrozsiahlejšie [jadrové pohoria](http://sk.wikipedia.org/wiki/Jadrov%C3%A9_pohorie) [Slovenska](http://sk.wikipedia.org/wiki/Slovensko), kde sa zachovalo mnohotvárne a málo narušené prírodné prostredie. [Žulové](http://sk.wikipedia.org/wiki/Granit) jadro vystupuje na povrch len v oblasti Smrekovice a Ľubochnianskej doliny. Ostatnú časť územia budujú najmä usadené horniny [druhohôr](http://sk.wikipedia.org/wiki/Druhohory).

Zo severu a východu ju ohraničuje [Liptovská kotlina](http://sk.wikipedia.org/wiki/Liptovsk%C3%A1_kotlina), zo západu [Turčianska kotlina](http://sk.wikipedia.org/wiki/Tur%C4%8Dianska_kotlina) a z južnej strany sú to výbežky [Kremnických vrchov](http://sk.wikipedia.org/wiki/Kremnick%C3%A9_vrchy). Celé pohorie má vysoký hlavný hrebeň, ktorý sa člení na dve rázsochy - Liptovskú a Turčiansku.

Medzi najznámejšie doliny vo Veľkej Fatre patrí [Ľubochnianska dolina](http://sk.wikipedia.org/wiki/%C4%BDubochnianska_dolina) (najdlhšia), [Gaderská dolina](http://sk.wikipedia.org/wiki/Gadersk%C3%A1_dolina), [Blatnická dolina](http://sk.wikipedia.org/wiki/Blatnick%C3%A1_dolina), [Belianska dolina](http://sk.wikipedia.org/wiki/Belianska_dolina_(Ve%C4%BEk%C3%A1_Fatra)), [Kantorská dolina](http://sk.wikipedia.org/wiki/Kantorsk%C3%A1_dolina), [Jasenská dolina](http://sk.wikipedia.org/wiki/Jasensk%C3%A1_dolina), [Necpalská dolina](http://sk.wikipedia.org/wiki/Necpalsk%C3%A1_dolina), [Žarnovická dolina](http://sk.wikipedia.org/wiki/%C5%BDarnovick%C3%A1_dolina), [Bystrická dolina](http://sk.wikipedia.org/wiki/Bystrick%C3%A1_dolina), [Nižné Matejkovo](http://sk.wikipedia.org/wiki/Ni%C5%BEn%C3%A9_Matejkovo) a [Vyšné Matejkovo](http://sk.wikipedia.org/wiki/Vy%C5%A1n%C3%A9_Matejkovo).

Najznámejšia jaskyňa je [Harmanecká jaskyňa](http://sk.wikipedia.org/wiki/Harmaneck%C3%A1_jasky%C5%88a), ktorá je ako jediná prístupná verejnosti. Medzi najznámejšie jaskyne, ktoré nie sú prístupné verejnosti, patria [Mažarná jaskyňa](http://sk.wikipedia.org/w/index.php?title=Ma%C5%BEarn%C3%A1_jasky%C5%88a&action=edit&redlink=1), [Jelenská jaskyňa](http://sk.wikipedia.org/w/index.php?title=Jelensk%C3%A1_jasky%C5%88a&action=edit&redlink=1), [Dolná Túfna](http://sk.wikipedia.org/wiki/Doln%C3%A1_T%C3%BAfna), [Horná Túfna](http://sk.wikipedia.org/wiki/Horn%C3%A1_T%C3%BAfna) a [Ľadová jaskyňa v Šípe](http://sk.wikipedia.org/w/index.php?title=%C4%BDadov%C3%A1_jasky%C5%88a_v_%C5%A0%C3%ADpe&action=edit&redlink=1).

Najkrajšie výhľadové vrcholy sú [Rakytov](http://sk.wikipedia.org/wiki/Rakytov_(vrch)), [Krížna](http://sk.wikipedia.org/wiki/Kr%C3%AD%C5%BEna_(vrch_vo_Ve%C4%BEkej_Fatre)), [Skalná Alpa](http://sk.wikipedia.org/wiki/Skaln%C3%A1_Alpa), [Lysec](http://sk.wikipedia.org/wiki/Lysec_(vrch_vo_Ve%C4%BEkej_Fatre)), [Ostrá](http://sk.wikipedia.org/wiki/Ostr%C3%A1_(vrch_vo_Ve%C4%BEkej_Fatre)), [Kľak](http://sk.wikipedia.org/wiki/K%C4%BEak_(vrch_vo_Ve%C4%BEkej_Fatre)) a [Šiprúň](http://sk.wikipedia.org/wiki/%C5%A0ipr%C3%BA%C5%88).

Podcelky Veľkej Fatry sú:

* Blatná Fatra
* Hôľna fatra
* Lysec
* Revúcke podolie
* Šiprúň
* Šípska Fatra
* Zvolen

# Príchod a odchod do/z oblasti

**Trnava – Blatnica (vlak, bus)**

* cez Žilinu, Martin

Čas presunu: min. 3:15 h

**Zeleneč – Blatnica**

Vzdialenosť: 175 km (126 km diaľnica)

Čas jazdy: 2:10 h

**Trnava – Harmanec (bus)**

* cez Banskú Bystricu

Čas presunu: min. 3:20 h

# Popis expedície

Celá expedícia prechodu Veľkej Fatry sa môže skladať z rôznych častí, ktoré sú označené ako etapy. Etapy sa odlišujú napríklad podľa začiatočného bodu expedície (Blatnica, Harmanec), ďalej podľa možností strávenia noci (horský hotel Kráľova studňa, chata Borišov, horský hotel na Smrekovici) alebo podľa rázsochy, ktorú prejdeme (Liptovská a Turčianska rázsocha). Jednotlivé etapy môžu byť vyskladané podľa aktuálneho počasia, chuti a kondície členov expedície.

## Etapa – Blatnica – horský hotel Kráľova studňa

Táto etapa obsahuje kopec zaujímavých miest, ktorých návšteva bude niečo stáť. Je to hlavne dlhá trasa (25 km) s veľmi slušným prevýšením (stúpanie viac ako 2000 m). Ako prvé miesto je zrúcanina Blatnického hradu na začiatku Gaderskej doliny. Nasleduje náročný výstup na vrch Tlstá (1373 m n.m.). Po ďalšom zostupe a opätovnom výstupe na vrchol Ostrá (1247 m n.m.) budeme mať za sebou prvé dva vrcholy Veľkej Fatry s nádhernými výhľadmi hlavne na hôlnu časť Veľkej Fatry, ktorou budeme prechádzať v nasledujúcich dňoch. Z Ostrej zostúpime na koniec Blatnickej doliny a budeme pokračovať Rakytovskou dolinou, ktorou vystúpime na ďalší vrchol Smrekov pred dosiahnutím konečného bodu etapy – horského hotela Kráľova studňa.

Alternatívou môže byť priamy pochod z Blatnice cez Blatnickú dolinu na Kráľovu studňu. Táto skratka je dlhá 14 km s časom pochodu 5 hodín. Takisto prevýšenie je významne nižšie – stúpanie 1035 m a klesanie 275 m.

Dlžka etapy: 25,1 km

Čas pochodu: 10:35 hod

Stúpanie: 2151 m

Klesanie: 1391 m

## Etapa – Harmanec – horský hotel Kráľova studňa

Táto etapa je celkom krátka a môže byť vhodná na prvý deň po presune do Banskej Bystrice a následne do Harmanca. Keďže samotný výstup nie je náročný a dá sa zvládnuť za menej ako 4 hodiny, môžeme zvyšný čas využiť na návštevu Harmaneckej jaskyne. Takisto po prejdení Harmaneckej tisiny môžeme nakúknuť do jaskýň Horná a Dolná Túfna.

Dlžka etapy: 10,2 km

Čas pochodu: 3:25 hod

Stúpanie: 815 m

Klesanie: 140 m

## Etapa – Harmanec – chata Borišov

Táto etapa je upravená prechádzajúca etapa, pričom je predĺžená až na chatu Borišov. časovo sa to dá v pohode stihnúť, dokonca aj s nakúknutím do jaskýň Horná a Dolná Túfna. Harmaneckú jaskyňu by som v tejto etape vynechal. Táto etapa prechádza najkrajšími hôľnými vrcholmi Veľkej Fatry – Krížna, Ostredok, Ploská.

Dlžka etapy: 24,5 km

Čas pochodu: 7:55 hod

Stúpanie: 1507 m

Klesanie: 837 m

## Etapa – horský hotel Kráľova studňa – chata Borišov

Táto etapa je skrátená verzia prechádzajúcej etapy. Táto etapa prechádza najkrajšími hôľnými vrcholmi Veľkej Fatry – Krížna, Ostredok, Ploská.

Dlžka etapy: 14,5 km

Čas pochodu: 4:30 hod

Stúpanie: 692 m

Klesanie: 697 m

## Etapa – horský hotel Kráľova studňa – Smrekovica

Táto etapa je zase predĺžená verzia prechádzajúcej etapy. Táto etapa prechádza najkrajšími hôľnými vrcholmi Veľkej Fatry – Krížna, Ostredok, Ploská. Na občestvenie sa môžeme zastaviť na chate Borišov. Celkovo je táto etapa veľmi náročná. Ako alternatíva pre nocľah môže byť použitá útulňa Limba pod Rakytovom. Vtedy je trasa kratšia.

Dlžka etapy: 27,6 km

Čas pochodu: 9:10 hod

Stúpanie: 1509 m

Klesanie: 1439 m

## Etapa –chata Borišov – Smrekovica

Táto etapa je opäť upravená verzia prechádzajúcej etapy. Tak ako aj časť predchádzajúcej etapy, celá etapa prechádza cez Liptovskú rázsochu Veľkej Fatry s dominantným vrcholom Rakytov.

Dlžka etapy: 13,3 km

Čas pochodu: 4:40 hod

Stúpanie: 817 m

Klesanie: 742 m

## Etapa – chata Borišov – Ružomberok

Táto etapa je ďalšou „výživnou“ etapou, ktorá končí v Ružomberku. Prechádza Liptovskou rázsochou, pričom budeme prechádzať aj známym lyžiarskym strediskom Malinô Brdo.

Dlžka etapy: 31,2 km

Čas pochodu: 9:55 hod

Stúpanie: 1317 m

Klesanie: 2102 m

## Etapa – Smrekovica – Ružomberok

Táto etapa je skrátenou verziou „výživnej“ etapy končiacej v Ružomberku. Celková dĺžka nie je veľká a preto je táto etapa vhodná na predĺženie cez Vlkolinec s typickými liptovskými domčekmi. Odbočenie na Vlkolinec je dlhšie o 2,5 km a trvá menej ako 1 hodinu. Alternatívou môže byť nástup od útulne Limba pod Rakytovom. Vtedy je trasa dlhšia.

Dlžka etapy: 17,9 km

Čas pochodu: 5:15 hod

Stúpanie: 500 m

Klesanie: 1360 m

## Etapa – chata Borišov – Krpeľany

Táto etapa prechádza Turčianskou rázsochou Veľkej Fatry. Je to dobrá alternatíva, hlavne pre prípad potrebného návratu do Blatnice.

Dlžka druhej etapy: 28,5 km

Čas pochodu: 9:15 hod

Stúpanie: 1322 m

Klesanie: 2167 m

# Varianty pochodu

## Športový výkon - nástup v Blatnici, koniec Ružomberok

Etapy (3 dni): A + E + H = 73,1 km

Prenocovanie: Kráľova studňa, Smrekovica

Charakteristika: prechod Tlstej, Ostrej a Rakytova (Liptovská rázsocha), hôlne vrcholy (Krížna, Ostredok, Ploská), návšteva Vlkolinca

## Športový výkon – nástup v Harmanci, koniec Ružomberok

Etapy (2 dni): C + G = 55,7 km

Prenocovanie: chata Borišov

Charakteristika: hôlne vrcholy (Krížna, Ostredok, Ploská) a Rakytov (Liptovská rázsocha)

## Športový výkon – nástup v Harmanci, koniec Krpeľany

Etapy (2 dni): C + I = 53 km

Prenocovanie: chata Borišov

Charakteristika: hôlne vrcholy (Krížna, Ostredok, Ploská) a Malý Lysec (Turčianska rázsocha)

## Pohoda – nástup v Harmanci, koniec Ružomberok

Etapy (4 dni): B + D + F + H = 58,4 km

Prenocovanie: Kráľova studňa, chata Borišov, Smrekovica

Charakteristika: návšteva Harmaneckej jaskyne, hôlne vrcholy (Krížna, Ostredok, Ploská) a Rakytov (Liptovská rázsocha), návšteva Vlkolinca

## Pohoda a výkon – nástup v Harmanci, koniec Ružomberok

Etapy (3 dni): B + E + H = 58,2 km

Prenocovanie: Kráľova studňa, Smrekovica

Charakteristika: návšteva Harmaneckej jaskyne, hôlne vrcholy (Krížna, Ostredok, Ploská) a Rakytov (Liptovská rázsocha), návšteva Vlkolinca

# Informácie o chatách a ďalších zdrojoch informácií

## Chaty

Horský hotel Kráľova studňa <http://www.kralovastudna.com/>

Chata Borišov <http://chatapodborisovom.sk/>

Horský hotel Smrekovica <http://www.smrekovicacompany.sk>

Horský hotel Granit (Smrekovica) <http://www.granithotel.sk>

Turistická útulňa Limba <http://www.limba.estranky.sk/>

## Tlačená mapa

Veľká Fatra - turistická mapa č. 121 VKÚ Harmanec

# Zhrnutie

Národný park Veľká Fatra ako jeden z 9 národných parkov Slovenska je tvorený hlavne hôlnym vysokohorským hrebeňom s rázsochami. Zároveň je v kontraste s reliéfom Bralnej Fatry tvorenej komplexom chočského príkrovu. Taktiež sa tu nachádzajú hlboké doliny napríklad Gaderská, Blatnické a Ľubochnianska.

Prechod Veľkej Fatry sľubuje náročné výstupy aj klesania, nádherné ďaleké výhľady a peknú skalnú vegetáciu.

Dúfajme, že sa nám podarí zachytiť a uchovať večnú krásu prírody vo Veľkej Fatre vo fotografiách a hlavne v našich spomienkach.

